b'\n_START_ARTICLE_\nDositej Obradovi\xc4\x87\n_START_SECTION_\n\xc5\xbdivljenje\n_START_PARAGRAPH_\nRodil se je na Avstrijskem, v mestu \xc4\x8cakovo, med Romuni revnim star\xc5\xa1em. Sedaj gre za naselje\xc2\xa0Ciacova, Timi\xc5\x9f regija, Romunija. Njegovi star\xc5\xa1i so umrli \xc5\xa1e v njegovem otro\xc5\xa1tvu, tako da je pre\xc5\xbeivel otro\xc5\xa1tvo kot vajenec za poklic v kraju Teme\xc5\xa1var, nedale\xc4\x8d od svoje vasi. Njegova \xc5\xbeelja po \xc5\xa1tudiju in branju je bila velika, vso pozornost pa je namenil \xc5\xbeivljenju svetnikov in njihovim \xc4\x8dude\xc5\xbeem._NEWLINE_Veliko njegovega sanjarjenja je bilo namenjeno \xc5\xbeivljenju v pu\xc5\xa1\xc4\x8davi in svetni\xc5\xa1tvu. Nekaj \xc4\x8dasa so ga vrstniki \xc5\xa1e ustavljali._NEWLINE_Obradovi\xc4\x87 je bil prepri\xc4\x8dan, da je na\xc5\xa1el svoje mesto v samostanu Hopovo, 97\xc2\xa0km stran od Teme\xc5\xa1varja. Pridru\xc5\xbeil se mu je tudi kolega vajenec._NEWLINE_Ob prihodu v samostan se Obradovi\xc4\x87 zave\xc5\xbee meni\xc5\xa1tvu 17.februarja 1757 in je pri tem sre\xc4\x8den. \xc5\xbdelja po meni\xc5\xa1tvu pa po za\xc4\x8detnem veselju do knjig in miru usahne. Prijetna okolica, \xc4\x8dudovito okolje samostana so bile dale\xc4\x8d stran od sanj o pu\xc5\xa1\xc4\x8davni\xc5\xa1kem bivanju. Dositej postane kriti\xc4\x8den tudi do menihov okoli sebe in kmalu ugotovi, da ga je gnala predvsem \xc5\xbeelja po znanju in ne iskanje svetosti.\xc2\xa0Obradovi\xc4\x87 tako zapusti samostan Hopovo in i\xc5\xa1\xc4\x8de velike knji\xc5\xbenice in dobre \xc5\xa1ole._NEWLINE_Po ve\xc4\x8d kot treh letih v samostanu, kjer se je u\xc4\x8dil staro cerkveno slovan\xc5\xa1\xc4\x8dino in klasi\xc4\x8dno gr\xc5\xa1\xc4\x8dino, Dositej zapusti Hopovo in 2.novembra 1760 odide v Zagreb, kjer se u\xc4\x8di latin\xc5\xa1\xc4\x8dine. Nameraval je ubrati pot do Dunaja (knjige) ali Rusije (to je bila obi\xc4\x8dajna pot za u\xc4\x8denjake). A svetujejo mu Dalmacijo, ki je tedaj pod bene\xc5\xa1ko nadvlado, kjer se mu obljublja delo ravnatelja in tako prihrani nekaj za potovanje. Tako se tudi odlo\xc4\x8di in postane ravnatelj v Golubi\xc4\x8du. Po treh letih idile se obrne proti \xc4\x8crni Gori, nato gre proti Albaniji, Gr\xc4\x8diji, Konstantinoplu, Mali Aziji, vmes pa se pre\xc5\xbeivlja s tutorstvom. Tako potuje 10 let (1761\xe2\x80\x931771), v Gr\xc4\x8diji je njegovo bivanje najbolj premo\xc5\xbeno._NEWLINE__NEWLINE_Obradovi\xc4\x87 v tem \xc4\x8dasu veliko odnese v u\xc4\x8denju. Italijanski jezik mu postane doma\xc4\x8d v Dalmaciji, gr\xc5\xa1\xc4\x8dina, stara in govorjena, postane bli\xc5\xbeja. \xc5\xbde kot otrok je odra\xc5\xa1\xc4\x8dal v dvojezi\xc4\x8dnem okolju, zdaj je znal \xc5\xa1e nem\xc5\xa1ko, angle\xc5\xa1ko, francosko, rusko, albansko, italijansko, latinsko in gr\xc5\xa1ko. Po 40 letih potovanj je obnavljal vse doslej na\xc5\xa1tete jezike, obiskal pa tudi \xc5\xa1e Poljsko, Romunijo, Rusijo, Dunaj, Trst. Prva srbska vstaja se zgodi, ko biva v Trstu. Priklju\xc4\x8di se vstajnikom, najprej kot posrednik med Rusijo in mlado Srbijo, zbira obvestila in pripravlja razli\xc4\x8dne listine, nato pa na vabilo\xc2\xa0Kara\xc4\x91or\xc4\x91e Petrovi\xc4\x87a postane prvi srbski minister za izobra\xc5\xbeevanje.\xc2\xa0_NEWLINE_Dositejeva edina prava strast pa je srbski jezik, ki je bil za prebivalstvo v precej nerodnem polo\xc5\xbeaju, saj se je \xc5\xbee krepko delil v uporabi na \xc2\xbbvisoko\xc2\xab\xc2\xa0starocerkveno slovan\xc5\xa1\xc4\x8dino, uporabno me\xc5\xa1anico visokega jezika in srbskega kme\xc4\x8dkega jezika in srbskih nare\xc4\x8dij, ki so jih obi\xc4\x8dajni ljudje brez zadr\xc5\xbekov uporabljali od nekdaj. Starocerkvena slovan\xc5\xa1\xc4\x8dina je bila vedno bolj pod vpra\xc5\xa1anjem, jezik pa je potreboval prenovo. Dositej v tej situaciji pri\xc4\x8dne navijati za najobi\xc4\x8dajnej\xc5\xa1i jezik ljudstva._NEWLINE_Dositej in mno\xc5\xa1tvo drugih dobro izu\xc4\x8denih Srbov z ozemlja nekdanje Avstro-Ogrske monarhije pomagajo uveljavljati zahodnja\xc5\xa1ke reforme in znanje Srbom, ki \xc5\xbeivijo na teritoriju Srbije, ki jo imajo Turki pod nadzorom. Dositej je pomagal tudi pri \xc5\xa1irjenju krompirja v te kraje, kar je pomagalo prebivalstvu zoper lakoto. Vuk Karad\xc5\xbei\xc4\x87 in Dositej sta tako o\xc4\x8deta srbskega modernega jezika in promotorja modernosti za te kraje.\xc2\xa0V Beogradu umre leta\xc2\xa01811.\n_START_SECTION_\nMisel, moralna oporoka\n_START_PARAGRAPH_\nIdeje razsvetljenstva so dosegle Balkanski polotok bolj v obliki literature, kot v obliki abstraktne filozofije ali tehnolo\xc5\xa1kih pridobitev. V drugi polovici osemnajstega stoletja je bilo dobr\xc5\xa1nje \xc5\xa1tevilo srbskih piscev (\xc5\xa1e posebej v etni\xc4\x8dnih manj\xc5\xa1inah Mad\xc5\xbearske), ki so bili antiklerikalni, uperjeni proti primitivizem in neznanje in so zahtevali \xc5\xa1iritev izobra\xc5\xbeevanja in znanja med prebivalstvom tudi onkraj same cerkve. Dositej Obradovi\xc4\x87 je ponudil v svojem pisanju poglavitne misli razsvetljenstva in jih tako u\xc4\x8dil in izpisoval. Kot izraziti popotnik je videl svoj narod tako pod Tur\xc5\xa1ko kot AvstroOgrsko oblastjo in \xc5\xbeelel ponuditi reforme obema imperijema. Prvi je ustanovil javno \xc5\xa1olo v Albaniji. Pomemben je tudi kot za\xc4\x8detnik visoko\xc5\xa1olske izobrazbe na podro\xc4\x8dju Srbije, saj je ustanovil predhodnico sedanje Beograjske univerze.\xc2\xa0_NEWLINE_Racionalnost v misli, njegova utilitarna filozofija ni bila v ni\xc4\x8demer originalna za tiste \xc4\x8dase, a bila je vplivna za Beograd in dele osvobojene in prerojene Srbije po vstaji, kakor tudi za Srbe, ki so \xc5\xbeiveli drugje, v Dalmaciji, \xc4\x8crni Gori, Bosni in Hercegovini ipd.\n_START_SECTION_\nDedi\xc5\xa1\xc4\x8dina\n_START_PARAGRAPH_\nMuzej Vuka in Dositeja\xc2\xa0(srbsko:\xd0\x9c\xd1\x83\xd0\xb7\xd0\xb5\xd1\x98 \xd0\x92\xd1\x83\xd0\xba\xd0\xb0 \xd0\xb8 \xd0\x94\xd0\xbe\xd1\x81\xd0\xb8\xd1\x82\xd0\xb5\xd1\x98\xd0\xb0) je eden najbolj pomembnih spominskih muzejev v Beogradu. Ustanovljen 1949, upodablja \xc5\xbeivljenje, delo in dedi\xc5\xa1\xc4\x8dino\xc2\xa0Vuka Stefanovi\xc4\x87a Karad\xc5\xbei\xc4\x87a (1787\xe2\x80\x931864), reformista srbskega knji\xc5\xbenega jezika, in Dositeja Obradovi\xc4\x87a. Nagrada\xc2\xa0Dositeja Obradovi\xc4\x87a je podeljena za posebne prispevke pri prevajanju knji\xc5\xbeevnih del in promociji srbske kulture._NEWLINE_Hi\xc5\xa1a, v kateri se je rodil Dositej, \xc5\xa1e vedno stoji. Bila je odkupljena od romunske dru\xc5\xbeine in prenovljena. To je zasluga podjetja Hemofarm, ki je skupaj z Srbsko matico in In\xc5\xa1titutom za knji\xc5\xbeevnost in umetnost postavili Fundacijo Dositeja Obradovi\xc4\x87a.'